CELEX: E2010P0004
Language: da
Date: 2010-05-21 00:00:00
Title: Sag anlagt den 21. maj 2010 af Hertugdømmet Liechtenstein mod EFTA-Tilsynsmyndigheden (Sag E-4/10)

15.7.2010   
            
            
               DA
            
            
               Den Europæiske Unions Tidende
            
            
               C 191/11
            
         Sag anlagt den 21. maj 2010 af Hertugdømmet Liechtenstein mod EFTA-Tilsynsmyndigheden
   (Sag E-4/10)
   2010/C 191/09
   Der blev den 21. maj 2010 anlagt sag mod EFTA-Tilsynsmyndigheden af Fyrstendømmet Liechtenstein, repræsenteret ved Dr Andrea Entner-Koch, som partsrepræsentant for Fyrstendømmet Liechtenstein, EEA Coordination Unit, Austrasse 79/Europark, FL-9490 Vaduz.
   Fyrstendømmet Liechtenstein nedlægger påstand om, at EFTA-Domstolen skal:
   
               1)
            
            
               annullere EFTA-Tilsynsmyndighedens afgørelse nr. 97/10/KOL af 24. marts 2010 om beskatning af captive forsikringsselskaber under Liechtensteins skattelov
            
         
               2)
            
            
               subsidiært erklære artikel 3 og 4 i EFTA-Tilsynsmyndigheden afgørelse nr. 97/10/KOL af 24. marts 2010 ugyldige, i det omfang de kræver tilbagebetaling af den støtte, der er omhandlet i artikel 1 i afgørelsen
               og
            
         
               3)
            
            
               pålægge EFTA-Tilsynsmyndigheden at betale sagens omkostninger
            
         
      Retlige og faktiske omstændigheder samt anbringender:
   
   
               —
            
            
               EFTA-Tilsynsmyndighedens afgørelse nr. 97/10/KOL af 24. marts 2010 fastslog, at de skatteregler, der var gældende for captive /(gen)forsikringsselskaber i Liechtenstein ifølge artikel 82, litra a), og artikel 88, litra d), punkt 3, i Liechtenstein skattelov, indebar statsstøtte efter EØS-aftalens artikel 61, stk. 1), fordi skattereglerne var mere favorable for captive forsikringsselskaber og (gen)forsikringsselskaber end for »normale forsikringsselskaber«. EFTA-Tilsynsmyndigheden fastslog endvidere, at den påståede støtte udgjorde ulovlig støtte, der skulle kræves tilbagebetalt af de pågældende forsikringsselskaber med tilbagevirkende kraft fra 6. november 2001.
            
         
               —
            
            
               Sagsøger anfører, at de omhandlede skattebestemmelser ikke udgør statsstøtte i den i EØS-aftalens artikel 61, stk. 1, anførte betydning.
            
         
               —
            
            
               Sagsøger hævder, at EFTA-Tilsynsmyndigheden:
               
                           —
                        
                        
                           begik en fejl, da den anvendte EØS-aftalens artikel 6, stk. 1, på beskatning af captive forsikringsselskaber under Liechtensteins skattelov, og da den krævede, at de berørte captive forsikringsselskaber/(gen)forsikringsselskaber skulle tilbagebetale den påståede ulovlige støtte med virkning fra 6. november 2001
                        
                     
                           —
                        
                        
                           fejlagtigt anvendte EØS-aftalens artikel 61, stk. 1, på captive forsikringsselskaber på grund af deres særlige karakter og begrænsede aktivitetsområde
                        
                     
                           —
                        
                        
                           ikke afgav en fyldestgørende begrundelse i sin anfægtede afgørelse som krævet i artikel 16 i Aftalen om Tilsynsmyndigheden og Domstolen.